ชาวพุทธยะลา ร่วมตักบาตรเทโวโรหณะ ชักพระออกจากวัด เรือพระตกแต่งอย่างสวยงาม กว่า 50 ลำ
ชาวพุทธยะลา ร่วมตักบาตรเทโวโรหณะ ชักพระออกจากวัด เรือพระตกแต่งอย่างสวยงาม กว่า 50 ลำ          ที่วัดคูหาภิมุข ตำบลหน้าถ้ำ อำเภอเมือง จังหวัดยะลา นางสาวลิปิการ์ กำลังชัย วัฒนธรรมจังหวัดยะลา พร้อมด้วยข้าราชการ พนักงาน อบต.หน้าถ้ำ และพุทธศาสนิกชนในจังหวัดยะลากว่า 300 คน ร่วมกันประกอบพิธีทำบุญตักบาตรเทโวโรหณะ เนื่องในวันออกพรรษา โดยมีการจำลองรูปแบบการออกบิณฑบาตของสมเด็จพระสัมมาสัมพุทธเจ้า ตอนเสด็จลงจากชั้นดาวดึงส์ในสมัยพุทธกาล โดยมีพระสงฆ์จำนวน 9 รูป ออกรับบิณฑบาตจากนั้น วัฒนธรรมจังหวัดยะลา นำประชาชนชักพระออกจากวัด ซึ่งเป็นประเพณีของพี่น้องชาวใต้ที่ได้กระทำกันมาเป็นประจำทุกปี สำหรับเรือพระที่ได้รับการตกแต่งอย่างสวยงามกว่า 50 ลำ เพื่อประชันความสวยงาม ซึ่งเรือพระทั้งหมดก็จะไปรวมกันที่บริเวณสนามศูนย์เยาวชนเทศบาลนครยะลา เพื่อไปร่วมประกวดเรือพระในประเภทต่างๆ ต่อไป#ชาวพุทธยะลา #ตักบาตรเทโว #ชักพระออกจากวัด #สำนักข่าวกรมประชาสัมพันธ์ #NNT #ILOVETHAILAND